Toga
Toga est vestimentum a viris Romanis (et olim etiam ab Etruscis et feminis Romanis) gestum, ex magno hemicyclio texti lanei non tincti factum. Nomen togae eandem radicem ac verbum tegendi habet. In Vergilii Aeneide (1.282) Iuppiter Veneri Romam conditum iri pollicitus Romanos "gentem togatam" vocat. Toga Romana ex Etruscorum et Graecorum vestimentis configurata est.